ming030890/wiki-yue-high-quality huggingface dataset:
柯德莉夏萍

柯德莉夏萍（粵拼：o1 dak1 lei6 haa6 ping4，英文：Audrey Hepburn，/ˈɔːdri ˈhɛpbɜːn/，1929年5月4號—1993年1月20號）係英國女演員同人道主義者。佢晚年做過聯合國兒童基金會親善大使。

生平
夏萍喺比利時布魯塞爾出世，喺1950—1960年代嘅美國影壇入面好出名。喺24歲嗰年，佢憑《金枝玉葉》攞到第25屆奧斯卡金像獎影后。佢從影超過卅年，雖然作品唔多，但佢精選劇本同嚴格揀過合作導演嘅堅持，令佢有一半以上嘅作品係出咗名嘅。不過佢喺死之前就加入慈善系列嚟以實際行動嚟實現佢嘅愛。[未記出處或冇根據]
1993年1月20號晚，柯德莉夏萍喺瑞士禾州屋企喺睡夢中病逝，終年63歲。
柯慈亞谷

柯慈亞谷（粵音：o1 ci4 aa3 guk1，意大利文：Val d'Orcia）係喺意大利嘅一大笪地，基本係由丘陵地帶加上一啲山谷仔同村仔而組成，喺2004年畀聯合國教科文組織列入世界遺產。
柯文哲

柯文哲（英文：Ko Wen-je；1959年8月6號—）係臺灣政治人，喺臺灣新竹市出世、又係外科醫生，國立臺灣大學醫學院教授，專長係葉克膜（ECMO），佢亦係將葉克膜引入臺灣嘅實驗者。
2014年，柯文哲以無黨籍候選人嘅身份參加臺北市長選舉，自估讓藍使多200億。2018年，佢又以無黨籍候選人嘅身份再次參選，最後連任。
佢將喺2019年8月6號正式成立台灣民眾黨。
柯木塱

柯木塱（粵拼：o1 muk6 long5）係中國廣東省廣州市嘅地名，喺天河區廣河高速南邊；火爐山北邊；華南快速幹線東邊；天鹿南路西邊。

名
相傳好耐之前有樖好高嘅柯木響度。客家佬喺明末清初時期嚟咗呢度，見到風水都幾好，所以住咗落嚟，加上附近有樖大嘅柯木，所以「柯木塱」個名係噉嚟。而「塱」字係山腳噉解。
柯木塱路

柯木塱路（粵拼：o1 muk6 long5 lou6）係中國廣東廣州嘅兩條道路，喺天河區柯木塱，一條西北-東南走向，重有條係好多彎。

敘述
柯木塱西路：全長1.6km，闊10米，雙向2車道。
柯木塱南路：全長1.2km，闊20米，雙向4車道。

柯木塱路嘅兩條道路，起點到終點
柯木塱西路：從華美路開始，一直去到廣汕一路嘅新村大街口。
柯木塱南路：從廣汕二路開始，一直去到火爐山東邊隔籬。
柯柏文

柯柏文（Optimus Prime）係動畫《變形金剛》其中一個主角，係博派嘅阿頭，原型係架貨櫃車。
水巨蜥

水巨蜥，俗稱五爪金龍，巨蜥，圓鼻巨蜥等，係蜥蜴中體型最大的其中一種，身長一般超過 1 米，有啲甚至可長達 4 米。個身灰色或啡色，身上佈滿唔係太完整嘅圓圈印斑，排成橫間。幼年時圖案好清晰，但長大後就逐漸變暗，甚至完全消失。尾部黃黑相間，長大後亦變得模糊。每趾都有巨大嘅爪，非常孔武有力，頸長，鱗甲成珠形，尾長而粗壯，大約等於身長嘅一半。
水巨蜥同原產印尼嘅科莫多巨蜥有親緣關係，但科莫多巨蜥更大條，而且會食人。

習性同食性
水巨蜥鍾意住響近森林邊嘅沼澤濕地，屬肉食性，會隨年紀改變飲食習慣。嘢食包括大型昆蟲、甲殼類、雀鳥以至小型哺乳動物，亦會進食動物屍體。水巨蜥係機會主義者，有襲擊雞隻同家畜嘅記錄。
識得爬樹同游水，若果受到威脅會變得非常有攻擊性。

繁殖
夏天繁殖，可以生 10 - 30 隻蛋，BB仔孵出嗰陣可以有 30 厘米長。

分布
中國南部（廣東、廣西、海南島、雲南）以至東南亞等地。佢哋可同時住響河流同鹹水沼澤，所以當地又叫佢做水怪。

香港嘅生態情況
喺嘉道理農場養嘅巨蜥
雖然水巨蜥係香港嘅原生品種，但係因為佢哋個樣比較得人驚，加上非法入口難以估計佢個種群，所以直到而家香港並無水巨蜥嘅詳細資料，只知佢係香港唯一嘅巨蜥品種。不過相信野生個體已經喺香港絕跡，第一次喺新界發現野生水巨蜥係 1961年，最近一次喺香港島出沒就喺1930年代左右，之後再冇記錄。因為香港嘅天然濕地已受到嚴重破壞而導致絕種，就算係米埔自然保護區呢個濕地生境良好嘅地方，亦好多年再冇發現過水巨蜥嘅蹤影。
現時喺野外發現到嘅水巨蜥可能係喺街市走甩或者俾人放生。雖然機會好微，但相信個別入口水巨蜥已適應咗香港嘅天然環境。位於香港食物鏈一定位置，可能同緬甸蟒蛇一樣，係年幼野豬嘅天然捕獵者。
2010年11月，粉嶺坪輋村公廁水坑爬行發現懷疑鱷魚動物，其後證實係一條4呎長嘅五爪金龍。嘉道理農場暨植物園同爬蟲館 (屯門公園)而家各養咗一條水巨蜥。
水廠

水廠（粵拼：seoi2 cong2），一般指給水處理廠（簡稱給水廠），又叫濾水廠（leoi6 seoi2 cong2）、淨水廠（zing6 seoi2 cong2）。水廠做供水服務，供應嘅叫自來水，將來自河、湖、地下嘅天然水過濾淨化，按照唔同嘅淨化標準，供應唔同水質嘅水畀相應嘅用家。一般來講，居民生活用嘅水用高標準過濾，工業用水同市政用水（比如消防、綠化、洗街等）按中低標準過濾。同給水廠相對嘅係污水廠。
水廠一般過濾嘅原水係淡水，亦有水廠從海度抽鹹水，將鹹水淡化、濾淨成用得嘅淡水來供應，尤其好似沙地阿拉伯呢啲好缺淡水嘅國家，就會靠海水淡化。水廠亦可以供應鹹水，比如喺香港，用水分淡水同鹹水兩種，淡水用於生活、生產，鹹水愛來沖廁所，噉樣唔使嘥咗啲淡水。
水彈

水彈係指注滿咗水嘅橡膠汽球。
天口㷫啲人會用水彈打水戰消暑。亦有南亞國家用水彈慶祝節日，好似印度、尼泊爾等國嘅侯麗節同一啲狂歡節。
水彩畫

一個人喺度用水彩畫畫。
水彩（粵音：seoi2 coi2 | 英文：water color）係指用水可以開稀（水溶性）嘅顏彩，而用水彩畫嘅畫就係水彩畫。現代嘅水彩畫通常會畫喺一啲特製嘅紙上面，呢啲紙冇咁易一掂到水就爛。

特性
睇埋：油畫
水彩喺特性上同油彩有明顯差異：同油彩比起嚟，水彩乾得快好多，所以一支沾咗水彩嘅畫筆難以攞嚟畫大面積嘅顏色，即係話水彩通常唔能夠攞嚟畫大幅嘅作品，只能夠攞嚟畫一啲小品或者做速寫（croquis；指喺幾分鐘內畫好一件目標物件嘅大致外形）等嘅工作；不過雖然佢有啲噉嘅限制，水彩又能夠做到啲顏色半透明嘅效果，可以攞嚟用一層顏色覆蓋下一層（呢點油彩難以做到），而呢點俾好多人覺得有獨特嘅美感，亦令水彩成為咗唔少畫畫愛好者偏好嘅顏料。

簡史
呢種畫歷史好悠久－遠至古埃及經已有人喺度用水彩畫畫，而中世紀嘅歐洲同同期嘅東亞都有用水彩畫畫嘅做法。藝術史學家一般認為，水彩係喺文藝復興時期中後嘅歐洲先正式興起嘅，當時有德國嘅丟勒（德文：Albrecht Dürer）等嘅藝術家採用水彩嚟畫佢哋嘅作品，令水彩開始受到藝術界嘅注意。
水彩紙

水彩紙（watercolour paper）係指特登整嚟俾人畫水彩畫嘅紙，同一般嘅紙比起上嚟會冇咁易一掂到水就爛。
水循環

水循環，亦都叫做水文循環，係指地球上面（主要係海）嘅水份，由太陽嘅熱能蒸發，變成水氣，升到大氣層，然後喺大氣層裏面凝結成雲同埋霧。
當呢啲雲嘅水份太多太重，就會落雨（如果大氣溫度太低，就會變成落雪）回到地球表面，再經河流或者係滲落地下（變成地下水）匯入海裏面，然後繼續蒸發，形成一個唔停嘅循環。
水崎靖

水崎靖（1971年6月13號—）係日本足球員，司職中場，效力過大阪櫻花。
水平整合

水平整合（horizontal integration）係指生產者喺供應鏈嘅其中一個部份淨係增加嗰個部份嘅產量。
清雙唇破音

清雙唇破音（英文voiceless bilabial plosive），又叫清雙唇塞音、清雙唇爆音等，喺好多話都聽到嘅啞音（輔音）。萬國音標用/p/來表示。清雙唇破音，按發聲特徵，係清音，係雙唇破音。響聲韻學上，佢係重唇音聲母，中古時唔送氣音叫幫母，送氣音叫滂母。
有啲話，只有濁雙唇破音（音標/b/），無清雙唇破音，例如阿剌伯話同佢周圍一帶咁。呢個現象，佔世界各話嘅十分一左右。
有啲話，清雙唇破音重會分送氣清雙唇破音同唔送氣清雙唇破音。例如廣東話，好多種印度話，都有呢種對立分別。如果無標明，一般都假設係唔送氣清雙唇破音。
清鎮

清鎮係中國貴州貴陽下轄嘅一個縣級市，有1492平方公里咁大。
清音站

清音站（粵拼：cing1 jam1 zaam6；日文：清音駅(kiyone eki)）係喺日本岡山縣總社市嘅西日本旅客鐵道、井原鐵道（日文：井原鉄道）嘅火車站。行過呢個站嘅有兩條綫，一條係伯備線，另一條係井原鐵道嘅井原線。

車站嘅結構
喺站臺設計上，由單式月臺（一面一綫）同島式月臺（一面雙綫）合成，共計兩面三綫。
清都亞理沙

清都亞理沙 ，係日本嘅一個女藝人同埋配音員。
清里町

清里町（日文：清里町／きよさとちょう Kiyosato-chō）係日本北海道鄂荷次克綜合振興局斜里郡嘅一個町。清里町喺2022年6月30號人口有3,838人，總面積有402.76平方公里（155.51平方英里）。
清雲榮純

清雲榮純（1950年9月11號—）係日本足球員，司職後衞，曾經喺1974～1980年間爲日本足球代表隊出場42次，入咗y球。
清野智秋

清野智秋（1981年9月29號—）係日本足球員，司職前鋒，效力過磐田山葉，及札幌岡薩多。
清雲科技大學

清雲科技大學﹙英語全稱：Ching Yun University，英語簡稱：ＣＹＵ﹚，簡稱清雲科大，喺1933年3月3號成立。而家有電機資訊學院、工學院、管理學院、商學院、研究學院等五個學院。另外仲設有清雲科技大學進修學院。中文校訓係「敬業樂群」。

歷史
清雲科技大學嘅前身係創立喺1933年嘅上海三極電信學校。1949年因國共戰爭爆發，上海淪陷，而隨中華民國國民政府遷至台灣，到1953年復辦。
格林斯潘

格林斯潘（英文：Alan Greenspan，1926年3月6號—）係美國聯邦儲備局第十三任主席，由1987年做到2006年。
格林雙俠：獵巫世紀

《格林雙俠：獵巫世紀》（英文：Hansel & Gretel: Witch Hunters）係一套 2013 年嘅美國奇幻片。

情節大要
睇埋：糖果屋
話說漢蘇同歌麗萄呢兩個兄妹細個嗰陣喺森林盪失路，行行吓搵到間怪屋，怪屋用糖果同薑餅等好味嘅嘢造。怪屋嘅阿婆招待佢哋食飯；點知原來個阿婆係巫婆想食咗佢哋，不過兩個細路成功用計殺死巫婆。
套戲講漢蘇同歌麗萄大個咗做獵巫人，專對付女巫。
格林童話

《格林童話》（英文：Grimms' Fairy Tales）係由格林兄弟編嘅德國故仔集，收錄嘅係德國各地嘅民間故仔。呢本嘢1812年出書，原意係學術著作，並唔係童話，當中好多都非常無厘頭。
《格林童話》原名係德文：Kinder- und Hausmärchen，呢個德文名大致係兒童同屋企嘅故仔噉解。

出名故仔
睇埋：童話故事
《青蛙王子》
《糖果屋》
《長髮姑娘》：故仔嘅女主角係一個頭髮好長嘅女仔（長髮妹），佢好細個嗰時就畀一個邪惡嘅女巫韞咗喺一座高塔入面；女巫將佢囚禁喺高塔裏面，唔畀佢去外面嘅世界；打後長髮妹巧遇王子，兩個人合力，令到長髮妹得以脫離女巫嘅魔掌；最後長髮妹同王子結婚，大家都開開心心噉生活落去。2012 年嘅迪士尼動畫片《魔髮奇緣》就係取材自呢個故仔嘅。
《灰姑娘》：主角係個生得好靚嘅後生女，佢叫灰姑娘；根據《格林童話》個版本，灰姑娘嘅後抵乸同兩個繼姐虐待佢，當佢係工人噉嚟使；有日，宮廷想搞舞會；本來灰姑娘冇得出席舞會，但係佢得到佢親生阿媽嘅靈魂幫助，著住靚衫同金鞋去舞會，仲喺舞會上同王子墮入愛河；灰姑娘冇講佢嘅真正身份畀王子知，但灰姑娘離開舞會嗰陣唔覺意漏低咗隻鞋；後嚟王子靠隻鞋搵返佢，仲娶埋佢做老婆，灰姑娘嗰兩個黑心嘅繼姐亦冇好下場。迪士尼將個故仔改編咗做動畫片《仙履奇緣》。
《白雪公主》：主角係一位公主，佢生得好靚，頭髮純黑而且肌膚好似雪咁白淨，所以個名叫白雪；根據家陣流通嗰個版本，白雪個後抵乸母后妒忌白雪生得靚過佢，所以就逼害白雪，多次嘗試殺害白雪；白雪公主逃離城堡，走入森林受到七個小矮人收留；打後惡毒女皇扮成阿婆請白雪公主食毒蘋果，搞到白雪公主昏迷不醒，不過最後王子嚟到救返醒白雪公主，而惡毒女皇最後亦都冇好收場。自從廿世紀起，《白雪公主》就畀人改編咗做好多唔同嘅影視作品，例如係迪士尼動畫片《雪姑七友》噉，而日本嘅著名恐怖漫畫家伊藤潤二就有畫恐怖版嘅《白雪公主》漫畫。
插畫：白雪公主畀惡毒女皇毒害昏迷不醒，七個小矮人諗住白雪公主死咗所以好傷心。
插畫：長髮姑娘住喺高塔裏面，去唔到外面嘅世界。
插畫：《糖果屋》當中對小兄妹遇到女巫。
插畫：灰姑娘試著玻璃鞋，啱啱好著得落。
《睡公主》：有位公主受到一位邪惡嘅仙子詛咒而一路睏覺睏咗成 100 年咁耐，直到有位王子咀佢先至醒。
《小紅帽》：好耐好耐以前有個細路女，佢叫小紅帽；有一日，佢帶生果同麵包等嘅嘢食去探佢嫲嫲，點知一隻大壞狼出現，仲想食咗佢同嫲嫲落肚。
《著長靴嘅貓》
《個名怪嘅小妖》

曾經收錄
有啲故仔曾經收錄咗喺《格林童話》入面，但打後畀人攞走咗。
《藍鬍鬚》（Bluebeard）就有畀人收錄喺第一版嘅《格林童話》裏面。個故仔有講到連環殺人狂殺咗幾個女人，仲將啲死屍掛咗喺密室入面。啲人嫌個故仔恐怖得滯，所以後嚟冇再收錄佢。

故仔一覽
廿世紀初一幅插圖；幅畫描繪《熊皮佬》。
呢幅插圖描繪忠心嘅約翰喺老國王臨死前承諾會用自己條命嚟保護王子。
呢個表唔完整，歡迎加料。

起源
内文：格林兄弟
喺 1812 年，德意志學者兼作家格林兄弟（德：Die Brüder Grimm）周圍搜集德意志地區嘅民間故仔，想保育德意志人嘅文化遺產，佢哋搜集返嚟嘅故仔就形成咗《格林童話》。呢個故事集以德文區嘅民間故仔為主，不過亦都收錄咗一啲德文區以外嘅歐洲地區嘅故事。

影響
《格林童話》1812年初版封面
睇埋：迪士尼
有多個《格林童話》都有畀人改編做電影，當中迪士尼喺呢方面就好出名，例如
《白雪公主》改編咗做《雪姑七友》
《灰姑娘》改編咗做《仙履奇緣》
《長髮姑娘》改編咗做《魔髮奇緣》
... 呀噉。
格林納達

格林納達（英文：Grenada）係加勒比海一島國，響西印度群島向風群島南面，首都係聖佐治。佢係英聯邦成員，1974年獨立，但係仍然奉英國君主做君主至今。人口十萬多少少，主要收入來源係出口肉豆蔻。
格格Blue

《格格Blue》係馬來西亞歌手曹格喺臺灣出道嘅第一張錄音室專輯，發行日期係2006年1月27號。
梁維特

梁維特（Leong Vai Tac，1962年6月6號—）係澳門特別行政區前經濟財政司司長，祖籍廣東省雲浮市，澳門出世，加拿大窩打老大學數學系學士。
梁綸樞

梁綸樞（粵拼：loeng4 leon4 syu1；英文：Kingqua Ⅱ；1790年—1877年），別名承禧（sing4 hei1），字拱辰（gung2 san4），號星藩（sing1 faan4），商名經官（ging1 gun1），廣州黃埔村人，係清朝商人梁經國第二個仔，亦係十三行天寶行第二任行商。著有《式谷堂家譜》、《記事珠便讀》等。
梁精寅

梁精寅，係大韓民國嘅一個男藝人同埋歌手。
梁經國

梁經國（粵拼：loeng4 ging1 gwok3，英文：Kingqua；1761年10月1號—1837年），字調禮（調讀掉，diu6 lai5），號左垣（zo2 wun4），商名經官（ging1 gun1），廣州黃埔村人，十三行天寶行創始人，官至誥授通奉大夫從二品，追贈光祿大夫正一品。佢係黃埔村左垣家塾嘅創辦人，亦創造咗家族二百年書香嘅傳奇。

出身同早年
梁經國嘅先人住喺番禺北亭鄉，到咗明朝洪武初年，佢嘅祖上梁永成遷過嚟鳳浦。老頭梁昭緒係鄉村私塾嘅先生，因為淨教十幾個學生哥，先賺雞碎咁多錢，生活艱難。乾隆三十三年（1768年），梁昭緒過身，梁經國亦無錢讀書，日頭就趯去廣州城做小販，晚黑返歸幫老母織布。乾隆四十三年（1778年），入馮氏洋行做伙記，學洋行商務。乾隆四十八年（1783年），梁經國娶凌氏。之後，夫人就喺屋企織布，梁經國就響廣州幫馮氏洋行經營生意，開始搵到錢。喺馮氏去外國嗰十幾年，梁經國主管洋行業務。佢做生意講誠信、無私心兼夾醒目，生意越做越大，成日賺咗都重有凸。等到馮氏翻廣州，梁經國照實同馮氏交代，於是馮氏心懷感激。

創行
嘉慶十三年（1808年），梁經國喺其他十三行行商紛紛破產嘅情況底下，得到馮氏支持，請旨創立天寶行。天寶行創立之後，梁經國一直秉承「實在誠信」嘅理念，喺行商之中獨樹一幟，生意興隆。嘉慶末年，生意鼎盛。
梁經國熱心公益事業。嘉慶十六年（1811年），佢同其他兩個行商捐錢起文瀾書院 ；又捐銀重修澳門媽祖閣。就噉，梁經國得到社會各界嘅敬重。嘉慶二十四年（1819年），因為踊躍捐錢興辦河工，皇帝御賜牌坊嚟表彰；又同嘉慶皇帝作六十大壽，出咗二萬兩銀，係出錢最多嘅行商。所以日後受朝廷嘅恩賞，升官進爵，由州同議，升同知，升運司，再升知府，官職疊加，後尾請封誥授通奉大夫從二品。

晚年
道光七年（1827年），六十七歲嘅梁經國禀報粵海關，話自己年老多病想退出行務，要求核實批準，將行務交畀個仔梁綸樞接辦。但係當時行商想退出行務，唔係話咁易。好彩梁經國畀咗粵海關三萬銀，先退出到 。
道光十七年（1837年），梁經國過身，享年七十七，追贈光祿大夫正一品。

創立家塾
梁經國創辦嘅左垣家塾
内文：左垣家塾
梁經國家底豐厚，但遺憾自己無讀到書。受咗老頭做私塾先生嘅影響，梁經國喺馮氏洋行做伙記嗰陣，趁住得閒，就睇下古人格言，有疑必問，連地理、醫學嘅書都睇，又加上佢學洋務商理，佢成咗範範都識嘅商人。除咗自身嘅追求，重有客觀嘅原因。按照中國傳統，「萬般皆下品，唯有讀書高」，而且按「士、農、工、商」，商人喺社會嘅底層，於是梁經國發達之後，請名師響黃埔村開咗間「左垣家塾」，家塾管教梁氏家族啲仔女讀書。而梁經國呢個家族從佢孻仔梁同新登科入仕開始，梁肇煌、梁慶桂、梁廣照夾埋四代人先後做到大官，實現咗梁經國嘅願望。
梁粉

梁粉（縮略自：梁振英嘅粉絲）係一個香港政治術語，泛指堅定支持梁振英嘅支持者，佢哋嘅表現亦明顯帶有強烈而極端嘅個人崇拜情緒，生活政治化。

被外界視為梁粉嘅公眾人物
張震遠：前行政會議成員，因為串謀詐騙同欺詐喺2020年被判入獄。
羅范椒芬：曾經喺第4屆香港行政長官選舉為梁振英助選，但曾被多次指控干預學術自主，亦被指喺反修例運動期間散播謠言。
屈穎妍：資深傳媒人，多次公開寫文為梁振英保駕護航，但曾經被學者質疑其身不正，發表假新聞同仇恨言論，令香港嘅政治兩極化加劇。
陳玉娥：曾經喺一場立法會電視論壇，話「CY就係太完美」力撐梁振英，又話「就算全世界放棄梁振英，我都唔會放棄佢」，俾香港01稱為「超級『梁粉』」，多次參選立法會都輸咗。喺政府未經港人同意收緊選舉制度門檻後，佢喺2021年香港立法會選舉連閘都入唔到。

曾經被視為梁粉但後來變成梁振英批評者嘅人
劉夢熊：曾經被視為梁振英喺第4屆香港行政長官選舉獲勝嘅功臣，但其後指控梁振英違反承諾而反面。
梁素琴

梁素琴（英文：Leung So-kam，1928年3月30號—2022年11月20號），原名梁之素，粵劇二幫花旦同香港電影女明星，有「藝壇才女」嘅美譽，佢除咗中國文學，琴、棋、書、畫都有一定技巧。 1938年「武狀元」陳錦棠自資組成「錦添花劇團」時代，梁素琴已拜佢為師傅，學習花旦臺步同武打技能。從銀幕處女作《孟麗君》（1949年）至息影作《四鳳求凰》（1969年），參演逾50齣電影。

簡歷
1928年3月30號，梁素琴喺廣州嘅粵劇世家出世，阿爸係粵樂同粵曲名家梁以忠，繼母係粵曲伶人瓊仙（張玉京）。梁素琴喺5歲時同雙親一齊去香港定居，6歲時梁素琴首次喺電台公開演唱中州話古腔子喉獨唱曲《罵玉郎》。小學畢業後，梁素琴一家就因香港淪陷而離港避難，13歲隨父赴湛江市廣州灣加入由薛覺先組成嘅「覺先聲劇團」，並獲薛覺先同夫人唐雪卿賞識收為其門下弟子。梁素琴從阿爸同好友所改嘅兩個藝名「綺琴」同「素琴」中揀咗後者，就咁正式開展梨園藝壇生涯。梁素琴喺中國大陸演出回港後，曾跟隨京劇名宿鄒來儀習唱，自是學得梅派的唱腔風格。梁素琴之後聲名日噪，經常到中國大陸、越南、新加坡同馬來西亞等地走埠登台。
1949年，梁素琴首次參與電影演出，於由薛覺先、周坤玲等人主演嘅粵劇片《孟麗君》初次亮相，並獲薛覺先推薦出演皇后一角。呢件事之後，直至1969年，梁先後拍攝50幾部電影。1961年同香港電影從業者李香琴、任冰兒、金影憐、黎坤蓮、朱日紅、許卿卿、英麗梨同譚倩紅結義成金蘭姊妹，合稱「九大姐」。
1964年梁素琴擔任正印花旦同副團長，同梁醒波（團長）、何驚凡、尤聲普、白文彪、顧青鋒、梁翠芬、賽麒麟、陳雪艷等30位伶人，組成「香港粵劇團」前往中華民國臺灣省參加雙十節勞軍、金門前線勞軍同公開演出30日粵劇。
1965年乙已蛇年春節，梁素琴為「碧麗劇團」（全女班）在深水埗、油麻地同香港大會堂演出，文武生係鄧碧雲、正印花旦係吳君麗同譚倩紅、梁素琴為二幫文武生、武生係「英屬馬來亞」回流嘅王劍鳴、丑生係張月兒。
1965年同關海山、區家聲、麥景君、朱少波同艷桃紅等伶人，聯袂到澳門媽閣廟演出5日粵劇。
1966年梁素琴為「新女兒劇團」嘅二幫花旦，夜場開臺前突然失聲，連對白都讀唔出聲，急得滿眶眼淚，好彩正印花旦鄧碧雲情商原任小生嘅李婉湘小姐同佢對調，化解呢場危機。
梁素琴喺1966年拜女畫家蔡佩珠小姐為師，學習中國畫，喺1969年參加喺香港大會堂高座八樓舉行嘅「蔡佩珠師生畫展」，向公眾展示佢嘅中國畫作品：「風雨歸帆」、「清溪垂釣」、「漁村歸掉」、「杏花春雨江南」、「秋江紅葉一帆懸」。「蕙寶音樂社」主持人黃夏蕙小姐同多位名媛貴婦前往捧場。
梁素琴是汪明荃嘅粵劇「唱腔指導」，梁素琴負責指導《天仙配》、《公主刁蠻駙馬嬌》、《糟糠情》；紅線女負責指導《穆桂英大破洪州》。
2021年4月16日，梁素琴獲香港演藝學院頒發榮譽院士銜，以表揚其藝術成就。汪明荃亦有到場致賀。
2022年11月20日朝早，梁素琴喺香港東區醫院因病安詳離世，享壽94歲。

家庭
梁素琴嘅阿爸係梁以忠，粵樂同粵曲名家。生母黎仲華喺梁素琴仲喺襁褓時因病早逝。繼母係瓊仙（張玉京），粵曲伶人。
1970年，梁素琴同經營鋁業出入口商行嘅總經理潘朝碩先生喺香港大會堂婚姻註冊處舉行婚禮。佢嘅義結金蘭姊妹九大姐全部缺席觀禮。
梁紹才

梁紹才（LEUNG Shiu Choi），花名叫豬仔才，係香港1980代出名嘅桌球員，曾經贏過1986年香港桌球公開賽冠軍。

生平
梁紹才係香港1980年代出名嘅桌球手，佢多次喺香港桌球公開賽決賽輸畀郭軍城屈居亞軍，只係喺1986年贏過一次香港桌球公開賽冠軍，亦曾經得過亞洲桌球錦標賽亞軍同世界業餘桌球錦標賽入過四強。
近年梁紹才主要做桌球教練工作，亦有喺香港有線電視做桌球比賽節目評述員。
球場之外，梁紹才喺1991年，曾經客串演出過由李修賢導演嘅香港電影《龍的傳人》。
梁繼昌

梁繼昌（Kenneth Leung Kai-cheong，1962年10月17號—），係前香港律師同會計師，專長稅務工作；同時係公共專業聯盟副主席、專業議政成員。2012年9月當選香港立法會會計界功能界別議員，2016年連任，2020年11月，因全國人大被迫取消資格。
溜冰鞋

溜冰鞋係專為溜冰設計嘅鞋，通常設計都係鞋底加一塊薄刀片，令到對鞋好容易喺冰面上前後郁動。
溜池山王站

溜池山王站（日文：溜池山王駅／ためいけさんのうえき Tameike-sannō eki */?）位置喺日本東京都千代田區永田町二丁目，屬於東京嘅地下鐵嘅鐵路車站。
溜池山王站
準晶體

準晶體，物質化學結構一種，見於固態，介乎晶體與非晶體。準晶體結構排列有序，但排列無週期，無平移對稱。一直以無依種結構，然而二十世紀六十年代數學研究有，之不過八十年代先至證明可以生成。一九八四年，以色列理工學院快速冷卻鋁錳合金得出準晶體。是次發現，亦喺二〇一一年得到諾貝爾化學獎。而太空而來嘅磒石，亦發現準晶體。
合金準晶體，可以同金屬性質好唔同。如金屬導電，佢可以難以導電。
溜冰

溜冰，亦叫滑冰，係指著溜冰鞋響冰面滑行嘅運動。
溜冰華爾茲

《溜冰華爾茲》（英文：Skater's Waltz；法文：Les Patineurs）係由法國作曲家伊米·和都菲勞响 1882 年作嘅一首華爾滋。
準軍事組織

準軍事組織（粵音：zeon2 gwan1 si6 zou2 zik1，英文：Paramilitary）係指一啲組織結構、戰術、訓練程度同埋任務都極之專業同埋軍事化，但係並唔屬於正規軍嘅武裝組織。
溜走的真味

《溜走的真味》（英文：The Vanishing Tastes）係香港電視廣播有限公司嘅飲食節目，由林正峰同廚師蕭秀香、許美德做主持，喺2023年12月14號到12月29號香港時間逢禮拜四到五22:30到23:05喺翡翠台播。節目去到潮州汕頭介紹當地菜式。
準靜態過程

喺熱力學上，準靜態過程（英文：quasi-static process / quasi-equilibrium process）係一種過程，指場過程發生得夠慢，個系統能夠一路保持住內部熱力學平衡嘅狀態。
溜冰場

溜冰場係畀人玩溜冰同各式冬季運動嘅地方，特點係場地地面係鋪咗冰面。多數溜冰場都係靠冷凍劑人工去整冰面，就算場地氣溫高過冰點都可以正常用。
喺冬天會低過零度嘅地區，溜冰場可以設喺戶外，等冬天嘅時候自然咁俾啲水凝結至一個安全嘅厚度，甚至如果氣溫夠低，可以平時係水道嘅地方當溜冰場用，例如渥太華嘅麗都運河喺大多數嘅冬天都可以溜冰。
標準重力

呢篇文或者呢段要 翻譯（或者由 zh:標準重力加料）。 請譯佢。
上次編輯：2021年12月26號 16:30。(翻譯指引)
標準重力
（通常以g0或gn表示）係喺地球表面嘅水平線、由於地球重力而產生嘅額定加速度。佢被定義為9.80665 m/s2 (approx. 32.174 ft/s2)。呢個數值被第三次國際度量衡會議（CGPM）確立（1901, CR 70）。
標誌g通常亦指代重力，但係g嚴格嚟講表示當地嘅重力加速度，而呢個加速度亦因地球位置而異（睇地球重力）。標誌g 唔應該同 G（重力常量）或者 g（gram嘅簡稱，冇斜體，係重量單位）撈亂。標誌g（英文又寫「gee」）亦被用作加速嘅單位，並用上面定義嘅數值（睇G力）。
上面定義嘅g0/嘅數值，係喺地球上額定嘅中間範圍嘅數值，代表自由落體嘅加速度（忽視空氣阻力），喺海平面緯度約45.5°。佢個數值比地球嘅水平高度加速度大，大概係9.797 645 m/s2。雖然重力嘅實際強度因地區而異，但為咗測量同埋好多計算嘅目的，通常會用標準重力。
重力加速度嘅標準單位（事實上，任何加速度），亦即係米每秒嘅平方（meters per square second），亦可以寫成牛頓每千克（newton per kilogram）。佢數值一致：gn = 9.80665 N/kg。呢種可供選擇嘅表達方式，可以通過認識到作用喺地球表面物體嘅重力同物體質量成正比：每千克嘅質量，地球承受額定力9.80665牛頓（雖然實際數值略有唔同）被理解。
因為重力加速度大細等於作用喺單位質量（SI單位，1千克）嘅力，亦被指重力場同電場相似。
標準馬拉話

標準馬拉話（Bahasa Melayu Baku），係指馬來西亞用嘅馬來話，係柔佛-廖內方言嘅標準化版。
標竿人生

《標竿人生》（The Purpose Driven Life）係一本暢銷嘅基督徒靈修讀物，作者係基督教牧師華理克，由 Zondervan 喺2002年出版。書中提出咗四十日嘅個人靈修旅程，解答人類被上帝創造嘅五個人生目的。
標緻

標緻（Peugeot）係法國汽車公司，而家係聖帝蘭帝斯汽車集團嘅附屬公司。
標準軌

標準軌係國際鐵路協會喺1937年制定嘅1435mm（等於英制嘅4呎8吋半）標準軌距，闊過標準軌嘅鐵軌稱為寬軌，窄過標準軌嘅稱為窄軌。世界上大概60%嘅鐵路嘅軌距係標準軌距。

歷史
標準軌最先由使用鐵路嘅英國提出。設計同埋建造史托頓及達靈頓鐵路嘅英國工程師佐治·史提芬遜提出4呎8½吋嘅軌距，並成功說服到火車製造商生產4呎8½吋（即係1435毫米）軌距嘅機車同車輛。由於史提芬遜成功設計嘅鐵路係眾人嘅模仿對象，令到呢個軌距流行。1845年英國皇家專員建議用4呎8½吋做標準軌距。1846年英國國會通過法案，要求將來所有嘅鐵路都使用標準軌。除咗英國嘅大西部鐵路（Great Western Railway）係用寬軌之外，英國嘅主要鐵路都係標準軌。大西部鐵路亦喺1892年改成標準軌。
有關4呎8½吋軌距嘅來源，有人認為喺古羅馬戰車嘅輪距。但亦有人指出可能係因為早期鐵路的軌道外側距離喺5英呎，而鐵軌頂寬喺1¾英吋，所以內側軌距就係4呎8½吋。

各國應用
内文：軌距
喺傳統鐵路上，世界上大多數國家用標準軌，集中喺西歐、北美、北非、中國。
大部分高鐵技術都基於標準軌開發，世界上已有嘅高速鐵路系統幾乎全部採用標準軌，包括鐵路用窄軌嘅日本、台灣等，以及使用傳統鐵路使用寬軌嘅西班牙、葡萄牙等地。
傳統鐵路用窄軌嘅國家，喺高速鐵路上全部改用標準軌，咁樣做可以提高高速運行下嘅穩定性。
俄羅斯同芬蘭就採用5英尺寬軌高速鐵路，令佢喺境內嘅傳統鐵路軌道兼容。
「標準軌化」係指將窄軌或寬軌改建成標準鐵軌。
標艾雲

標艾雲（英文：Bill Irwin，1950年4月11號—）係美國演員，出名演出包括電影《星際啟示錄》嘅機械人TARS嘅配音。
標籤

標籤（Label），係黐響一樣物件上面嘅告示，上面會有文字或者圖案表達內容。
標緻雪鐵龍

標緻雪鐵龍集團（Groupe PSA），之前叫PSA標緻雪鐵龍(PSA Peugeot Citroen)曾經係法國汽車公司，旗下牌子包括標緻、雪鐵龍。
標緻雪鐵龍集團嘅起源可追溯到1896年，當年阿爾芒·珀若（Armand Peugeot）先生創辦咗標緻汽車。自此之後，標緻家族就一直係集團嘅大股東之一。
1976年標緻汽車買咗雪鐵龍汽車，並成立咗PSA標緻雪鐵龍作佢嘅母公司，隨後於1978年買咗佳士拿歐洲子公司。之後標緻雪鐵龍集團唔淨是歐洲第二大汽車生產廠商，同時都係歐洲第一大輕型商用車生產廠商。
喺2019年12月，標緻雪鐵龍同快意佳士拿汽車宣市合併，改名叫做聖帝蘭帝斯汽車集團，新集團嘅總部會設喺阿姆斯特丹，仲會米蘭、紐約及巴黎上市。
喺2021年1月21號，聖帝蘭帝斯汽車集團正式成立，並成為全球第四大汽車集團。
標準馬

標準馬（英文：Standardbred）係種由美國培育出嚟嘅馬品種，專門用嚟畀賽馬車用。
澳門細蟻

澳門細蟻（學名：Leptanilla macauensis）係蟻科細蟻屬（英文：Leptanilla）嘅一個物種，喺2017年俾昆蟲學家梁志文喺澳門青洲山上面發現。呢個物種係細蟻屬喺澳門嘅唯一物種。澳門細蟻嘅外形係黃啡色，而觸鬚係淺淺哋嘅黃色。
澳門綜藝館

澳門綜藝館（葡文：Fórum de Macau），簡稱綜藝館，係澳門一個體育比賽、文娛、康樂同表演場地，喺新口岸畢仕達大馬路同羅理基博士大馬路交界，由澳門體育局管理。
綜藝館喺1985年5月27號啟用，舉辦過第四屆東亞運動會。

基本資料
澳門綜藝館由葡萄牙籍工程師設計。1999年澳門主權移交前，舉辦過澳門特別行政區政府成立儀式。
之後，綜藝館由中國工程師周緒楷改建，預備2005年東亞運動會體育場地修葺工程。
2011年5月1號，澳門特別行政區政府喺綜藝館舉行過25周年紀念演唱會。

設施
澳門綜藝館有第一館、主前廳、貴賓室同展覽室，面積7,280平方米大，有4,062個單人座位。
第一館：運動場地（國際標準），可以舉辦多項專業性或體育活動。
主前廳：面積680平方米大，可以用嚟做展覽同各項活動。
展覽室：面積1,020平方米大，可以用嚟舉辦大型展覽。

武漢肺炎安排
澳門綜藝館喺武漢肺炎期間設有核酸檢測站，採樣機構係國檢。
澳門社區發展新動力

澳門社區發展新動力，簡稱社區新動力，係新澳門學社創社人之一湯家耀喺2015年7月開始籌組建立嘅澳門自由開放陣營政黨，喺9月3號正式成立。

參與議會選舉
喺2017年澳門立法會選舉，吳國昌同區錦新最後一次以第一候選人身份參選立法會，兩人分別以「民主昌澳門」同「民主新動力」嘅第一候選人身份出選，區錦新同吳國昌分別以11,381票同埋10,080票連任。

其他會員
其他出名會員包括陳華強（同委任立法議員唔係同一人）、馮家亮、鄭妙珊、江洵美、張榮發、楊晚亭等。
澳門科學館

澳門科學館（粵拼：ou3 mun2 fo1 hok6 gun2，Centro de Ciência de Macau）係澳門以科學為主題嘅博物館，喺新口岸，2009年開張。附近建築物有澳門文化中心同澳門漁人碼頭。

設計
由建築師貝禮中設計，由澳門特別行政區政府投資同興建，建築費3.37億澳門元。
展覽中心係成個建築嘅核心，高57米（187英尺），由一個傾斜圓錐體同頂部一個斜切圓柱體所組成。展廳地面以下係機電房同物資儲存地庫。

館長
現任館長係邵漢彬，由2013年獲委任到依家。

開放時間
每日10:00 - 18:00，逢星期四同農曆年除夕休館。

畀錢方式
澳門幣、港幣（匯率1:1）、信用咭（Visa咭同Master咭）、澳門通、支付寳、極易付同雲支付。
澳門總督

澳門總督（簡稱澳督，葡文：Governador de Macau），係葡屬澳門時期（1557年－1999年）葡萄牙派駐澳門嘅總督，共127任，1616年開始派駐。澳督直接受命於葡萄牙君主或葡萄牙總統，執行葡萄牙喺澳門嘅政策。澳督一職，一般由軍人出任，職位相當於葡萄牙嘅政府部長。1999年澳門主權移交後，澳門總督一職終止，職位大致由澳門特別行政區行政長官取代。

歷史沿革
早喺明朝，葡萄牙人已開始喺澳門進行貿易和同埋起洋樓住。1583年，喺澳門居留嘅葡萄牙人成立澳門議事會進行葡萄牙社區嘅自治管理。但葡萄牙每年要畀明朝同其後嘅滿清政府500兩白銀仗做地租銀。到1616年，卡洛告被任命為澳督，但並冇到任。直至1623年，下一任澳督馬士加路正式到澳門就職。由於原本只負責澳門防務，官邸亦設於喺大炮台。1783年4月4號葡萄牙海事暨海外部部長以葡萄牙女王瑪麗亞一世名義發布《王室制誥》後，議事會逐漸失去大部分權力，而作為葡萄牙國家代表嘅澳門總督嘅權力就不斷擴充膨脹。
喺1842年滿清同英國簽訂《南京條約》割讓香港後，葡萄牙派代表同滿清欽差大臣耆英談判，要求豁免地租銀，並由葡萄牙軍隊駐防澳門半島。1845年11月20號，葡萄牙女王瑪麗亞二世單方面宣布澳門為自由港，除容許外國商船停泊進行貿易活動外，更拒絕向清朝政府繳納地租銀。1846年4月澳督亞馬留上任後，隨即推行一系列殖民統治政策。1846年5月，亞馬留宣布對澳門華籍居民徵收地租、人頭稅同埋不動產稅，將只對葡萄牙居民實行嘅統治權，擴大到華籍居民。其後由1849年開始，亞馬留停止向滿清繳納地租銀。1887年，滿清同葡萄牙簽訂《中葡和好通商條約》，條約列明中國同意葡國「永居、管理澳門」，但未經中國同意葡萄牙永遠冇得將澳門讓與畀他國。直至1999年12月20號，澳葡政府最後一任澳督韋奇立移交管理權，澳門主權移交中華人民共和國並成為中華人民共和國領土一部分。

職權
早期澳督嘅職權主要係軍事權，所以被稱為「兵頭」。其後喺1652年，葡萄牙國王設立海外委員會協助管理海外嘅殖民地，總督嘅權力增加。1783年頒布嘅《王室制誥》，進一步授予地區總督更大權力，澳督從此開始主導地區內嘅政治事務。
根據《澳門組織章程》第二章第二節第廿條所規定，喺政治上總督向葡萄牙共和國（簡稱為「共和國」）總統負責。澳門總督嘅主要三項職權，節錄《澳門組織章程》如下：

重要歷史事件
1616年：葡萄牙開始委任澳督
1623年：澳督馬士加路正式到澳門就職
1654年：布加路出掌第11任澳督，至1664年止，任期長達9年零11個月，係史上在位最長總督
1846年：澳督亞馬留上任，推行一系列殖民統治政策統治澳門華人
1847年：澳督亞馬留拘捕並驅逐中國澳門海關南環關口官員，拍賣關口房屋物業
1849年3月11號：澳督亞馬留率領軍隊襲擊中國喺澳門海關公署，強行關閉海關
1849年8月22號：澳督亞馬留被望廈村民沈志亮等人行刺身亡
1940年6月28號：澳督巴波沙被召回里斯本對澳門當局容許走私及售賣鴉片引致國際聯盟宣布懲處澳門嘅事件負責，隨後被革職，離任後冇幾耐於7月10號病逝
1966年12月3號：澳督嘉樂庇上任後，發生一二三事件
1978年：澳督李安道應南光集團總經理柯正平邀請，喺南中國地方旅行18日，遊覽廣州、上海、南京同桂林。係近30年嚟第一位訪華嘅澳督。
1980年：澳督伊芝迪應北京政府邀請進行訪問。
1981年：澳督高斯達訪問廣東省以及珠海經濟特區
1985年：澳督高斯達應中國對外經濟貿易部邀請訪問北京
1987年2月24日至27日，澳督馬俊賢同夫人應當時嘅廣東省省長葉選平邀請，喺廣州參觀訪問。
1999年12月20日：最後一任澳督韋奇立交還管理權畀中國
澳門百科全書

》（葡文：Enciclopédia de Macau）係澳門歷史上首部百科全書，1999年澳門主權移交前夕面世，由澳門基金會（中文：澳門基金會）出版，吳志良、楊允中主編。佢係第一部比較完整嘅描繪咗澳門嘅歷史同埋現狀嘅參考書，初版776頁，歷時三年編纂，由總論、正文同附錄組成，正文錄入超過3000種條目，全書約160萬字，圖文並茂，全彩色印製。
該書嘅再版計劃自2002年啓動，並喺2005年推出咗第二版（修訂版），內容增至938頁，封面亦被更新。
中國大百科全書出版社喺中國大陸出版咗本書嘅簡體字版本。
澳門立法會

澳門特別行政區立法會（簡稱立法會，葡文：Assembleia Legislativa）係澳門嘅立法機構。立法會而家有33個議席，包括14個直接選舉議席、12個間接選舉議席、7個委任議席，每屆任期4年（澳門主權移交後第一屆立法會嘅任期係三年）。喺政權移交前一樣叫做立法會。響澳門基本法草擬期間，亦有指佢做立法機關。
濱海塞納

濱海塞納（法文：Seine-Maritime）係法國諾曼第其中一個省，編號76，首府盧昂。
濱海區

濱海新區，天津嘅市轄區，位階副省級。
北崙區，浙江寧波嘅市轄區，曾經嗌做濱海區。

海外
濱海區 (坦桑尼亞)，坦桑尼亞26個政區之一。
濱海區 (多哥)，多哥5個區之一。
濱海區 (喀麥隆)，喀麥隆10個區之一，喺2008年由省改區前，叫濱海省。
濱海邊疆區，俄羅斯遠東聯邦管區嘅邊疆區。
海堀步

海堀步（1986年9月4號—）係日本足球員，踢守門員，曾經喺2008～2015年間為日本女子足球代表隊出場53次。佢代表日本參加過2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。
海報環節

海報環節（英文：poster session），又叫海報演示（poster presentation）、海報滙報、海報發表或者海報交流，指學術研討會專門畀學者親自解釋自己嗰張研究海報嘅時段，在場嘅其他學者可以即場問問題；研討會可以有一個或者多過一個海報環節。
海報環節係一種有互動性嘅匯報學術成果嘅渠道，研究生或者新晉學者可以透過海報環節識多啲人、練習點樣向人解釋研究結果等等。
海壩街

海壩街（英文：Hoi Pa Street）係香港嘅一條行車馬路，響新界荃灣區荃灣市中心，由眾安街開始，去到大涌道交界，1公里長，當中大河道到鱟地坊一截已經變做行人路。
海壇街

海壇街（Hai Tan Street）係香港深水埗區一條馬路，由界限街武帝廟去到九江街寶血會嘉靈學校同深水埗公園，中間經過南昌街、桂林街。
成條街長方格形狀，可以行車。唐樓多，幾廿年，十零層高，樓上住人，樓下鋪位咁。海壇街之前近海皮，而家係市區重建局計劃重建項目。
維基同享有多媒體嘅嘢：Hai Tan Street
海外110

海外110係中國唔同省嘅公安局喺中國海外設立嘅平台同埋警察局，呢幾年喺全球各地引起唔少拗撬，佢畀人指控設立嘅目的係騷擾同恐嚇一啲異議人士同埋收集情報。有唔少有份主理、設立呢啲中國海外警察局嘅海外華人僑領都已經畀當地政府拉咗。不過，中國外交部就話平台係為海外華僑華人提供包括警務協助、打擊涉僑犯罪活動、辦理證件同埋報告公民身份變化等服務。 截至2022年11月，該平台已經喺21個國家華僑定居點設立102個站點。
海堤街

海堤街（英文：Hoi Tai Street），係香港鰂魚涌一條馬路，由海澤街同海光街交界開始，去到華蘭路。
海壩村古屋

海壩村古屋（英文：Old House, Hoi Pa Village）係香港荃灣一座法定古蹟，喺海壩村第九一七號地段（依家德華公園入面），1904年起好，1986年列做古蹟。
古屋用夯土、青磚、青瓦同杉木起，好有華南傳統鄉村建築特色。
1997年開始，古屋由環境保護署用，改做荃灣環境資源中心（英文：Tsuen Wan Environmental Resource Centre）。
海堤灣畔

海堤灣畔南面外貌。從左起分別係第一、第二同第三座。
海堤灣畔（Seaview Crescent）係香港大嶼山東涌市中心嘅私人住宅屋苑，係港鐵東涌站上蓋物業，由港鐵公司、新世界發展、恒基兆業、太古、新鴻基同恒隆地產發展，並由港鐵物業管理負責管理。
屋苑喺2002年3月起好，喺2003年10月正式入伙，有4座住宅樓，提供1,536個住宅單位，海堤灣畔建築師係吳享洪建築師有限公司。

設施
屋苑有住客會所，設施包括室外游泳池、網球場、壁球室、多用途室內運動場、健身室、桌球室同乒乓球室等等。
海報

海報，貼喺街嘅又叫街招，係指一啲貼喺公眾地方、用嚟（例如係幫某啲產品）做宣傳嘅圖畫。
海塱東路

海塱東路（粵拼：hoi2 long5 dung1 lou6）係中國廣東廣州嘅南北走向道路，喺從化江埔。南邊從江灣路開始，一直去到北邊嘅從城大道。

敘述
全長443m，闊22米，雙向4車道。
無綫電視風暴消息

《無綫電視風暴消息》（粵拼：mou4 sin3 din6 si6 fung1 bou6 siu1 sik1），係香港無綫電視推出嘅一檔新聞節目，1970年11月16號開播，每次掛八號風球都會喺翡翠台播。

喺翡翠台播放過嘅記錄
註 ３: 即係改 三號強風信號。
註 ８東北: 即係改 八號東北烈風或暴風信號。
註 ８東南: 即係改 八號東南烈風或暴風信號。
註 ８西北: 即係改 八號西北烈風或暴風信號。
註 ８西南: 即係改 八號西南烈風或暴風信號。
註 ９: 即係改 九號烈風或暴風風力增強信號。
註 １０: 即係改 十號颶風信號。
如果改風球嗰陣冇播《風暴消息》，會特別寫明改風球時間。
無綫電視除夕倒數節目

無綫電視除夕倒數節目（英文：TVB New Year Countdown Celebrations）係指香港無綫電視每年除夕晚迎接新一年嘅特備節目，喺每年12月31號晚到第二年1月1號嘅午夜跨年播出。

一覽
呢個表唔完整，歡迎加料。
無線通訊

無線通訊（英文：wireless communication）係指喺兩點之間傳資訊，而且係唔使喺兩點之間駁導電體就傳到。
無線電導航

無線電導航係用無線電去確定一樣郁緊嘅嘢喺地球上嘅位置嘅技術，而家最常用嘅無線電導航技術就係全球定位系統。
無線星級生活台

無線星級生活台（英文：TVB Premium Lifestyle）係一條海外頻道。
無線衛星台於2014年12月9號宣佈即日結束營運，有關頻道已於較早前開始於TVB Anywhere播出。
2016年5月1號，海外版本生活台與TVB為食台合併為星級生活台。
2018年7月1號，無線星級生活台正式下架，節目將會改以點播形式播放。
無線電工程

無線電工程（radio-frequency engineering）係工程學一門，研究無線電波相關嘅工程設計。
無線射頻

無線射頻，簡稱射頻，又叫高周波，係指3kHz到300GHz嘅無線電電磁波，主要用喺電訊、雷達等方面。
營盤街

營盤街（英文：Camp Street），係香港九龍深水埗嘅一條馬路，由福華街開始，去到保安道。
營多麪

一箱營多麪，有30包。
營多麪（Indomie）係由全球最大嘅即食麪生產商Indofood公司出產嘅。響澳洲、亞洲、非洲同好多歐洲國家好多人食，佢已經成為學生格價嘅平嘢食。營多麪係市場上最廣泛噉認受做最平同最好食嘅即食麪之一[未記出處或冇根據]。

描述
印尼麪係一種印尼式麪。
啲麪可以逐包買，五包五包噉響超級市場度買，又或者響亞洲食品店或者一啲超級市場度一次過買30包（有時係40包）或者可以響批發商1000包1000包咁買，甚至可以喺工廠度幾萬包幾萬包咁買，多數響亞洲食品店度都可以搵到佢。
每包原味印尼麪淨重85g，同埋裏面重包埋兩大包調味料。第一包可以分做三個部份，裏面有甜豉油、辣椒醬同埋調味油。第二包就可以分做兩個部份，一邊有乾咗嘅調味粉，而另一邊就有乾咗嘅洋蔥碎。
另外唔同味道嘅麪，當中亦會有唔同嘅"乾"包同埋"濕"包，乾包就有味粉同埋辣粉，而濕包就有帶洋蔥嘅調味油，同埋甜豉油。
香港7-11同VanGO有賣嘅蒜蓉麪就係營多麪嘅原味。

變化
Indomie  亦都有好多唔同嘅味道，當中包括：
Original (原味麪)
BBQ Chicken（BBQ雞麪）
Pedas（辣味麪）
Rasa Baso Sapi（牛肉丸味）
Rendang
Satay（沙嗲）
Soto Mie
一啲指定嘅款式度，亦會有佢嘅珍寶裝（120g）。

煮法
包麪嘅煮食方法以英文、印尼文，同埋繁體中文字列出，同時亦包括咗五張圖。

建議配料
印尼麪本身係種小食；食嗰時亦都可以加啲配料。
包裝上建議加隻荷包蛋、煮好嘅蝦同埋豆。

事件
台灣衞生部門喺2010年10月驗出營多麪含有用於化妝品嘅防腐劑「對羥基苯甲酸甲酯」。後來香港衛生署證實香港版「Indomie」冇事。[未記出處或冇根據]
營業額

營業額（粵拼：jing4 jip6 ngaak2，美式英文：revenue，英式英文：turnover）又叫營業收入或者營收，係會計學上嘅行話，指間公司因為正常商業活動所獲得嘅收入。
營運總監

營運總監（英文：chief operating officer，縮寫COO），北話叫首席運營官，臺灣叫營運長，係一間公司最高級嘅日常運作決策人，而佢嘅工作一般都需要向行政總裁交代。
營盤

營盤（Camp）或者軍盤（Military camp），係士兵駐紥地，通常係半永久，有啲變係永久。本意係遠離要塞，在於駐紥，或操兵，或訓練，或行動。有啲營盤起咗兵房。
營銷管理

營銷管理係管理學嘅一環，斟酌一間公司點樣利用資源同機能，搵間公司嘅市場定位同埋制定營銷策略。
營地

營地係一種用地，開畀人戶外過夜，畀得人紥營，即係露營，有時會添啲相關設施。有啲地方，法律上唔准人山野紥營，故此設專門營地。有時營地，畀人成架露營車泊喺度。有啲營地連埋屋房租畀人，可以宿營。甚至起好晒康樂設施，變度假營。
營地開來要安全，避免一落雨就水浸，選地盡量平坦，避免大風大浪，亦要方便遮陰。至重要確保水源，水要乾淨，無水好多事做唔到，如煮食，如洗衫，如沖涼。另外有地方生火，至好有沙地石地，唔會燒着大自然，有必要火取暖同煮食，亦有啲會搭埋爐。自帶爐具就另計。營地唔少都有廁所，免得有衞生問題。有啲有埋地方沖涼。
唔少地方，營地要車路到，因為啲人會駕車。
營運資金

流動資產係可以喺12個內變現嘅資產，用來支付12月個月內要清還嘅流動負債，如果計出來銀碼係好少甚至係負數，就會被視為唔夠營運資金，係危險訊號，因為當一間企業缺乏營運資金就冇辦法經營落去，咁就需要籌集資金，如果籌集唔到足夠資金，就好可能俾債主申請清盤。

資金籌集方法
企業籌集營運資金嘅方法有好幾種。以下係一啲常見嘅籌集方式：
股本籌集：企業可以透過發行股票，向投資者籌集資金。投資者認購股票時，企業就可以得到資金。
借款籌集：企業可以向銀行或其他金融機構借款，以籌集所需嘅資金。借款可以以不同形式進行，如短期貸款、長期貸款或信用貸款等。
內部籌集：企業可以進行內部籌集，例如通過資本利潤再投資、資產出售或股東資本注入等方式，將內部資金用係營運上面。
售賣資產：企業可以出售部分資產，例如固定資產或無形資產，用來換取現金以作營運需要。
市場籌集：企業可以透過發行債券或其他金融工具，向公眾籌集資金。這些金融工具可以喺證券市場上進行交易，從而為企業籌集所需資金。

優缺點
市場籌集資金的方式有其優點和缺點，下面係一啲常見嘅考慮因素：
優點：
大額籌資：市場籌集資金通常可以獲得較大額度嘅資金，尤其係當企業聲譽良好、業務穩定時，投資者會更傾向於投資。
多元化選擇：市場籌集資金提供多種金融工具同融資方式，例如股票發行、債券發行等，企業可以根據自身需求和市場條件選擇最適合的籌資方式。
提升知名度：通過市場籌集資金，企業可以增加喺投資者同公眾中嘅知名度同可見度，從而提高企業形象同品牌價值。
缺點：
相對成本較高：市場籌集資金可能涉及較高嘅成本，包括發行費用、承銷費用、利息支付等等。此外，市場情況同投資者需求亦都會影響籌資成本。
法律和監管要求：市場籌集資金需要遵守相關嘅法律、監管機構同證券交易所嘅規定，以確保合規性同透明度。咁可能需要額外嘅時間、資源同成本。
市場風險：市場籌集資金受到市場波動同投資者情緒影響，企業可能會面臨市場風險同價格波動嘅風險。此外，市場對於企業嘅評價亦可能會影響籌資嘅成功同資金成本。
熱河

熱河係舊時中華民國一省，省會承德，範圍大概係而家河北、遼寧同內蒙古交界。1914年成立，1955年撤消。
熱浪島

熱浪島（英文：Redang Island；馬來話：Pulau Redang）係馬來西亞登嘉樓嘅一個島。
熱爾

熱爾（法文：Gers）係法國奧斯坦尼其中一個省，編號32，首府歐什。
熱浪

熱浪（粵拼：jit6 long6；英文：Heat wave），係講緊天氣喺某一段時間入面一路保持住異常高嘅氣温（相對喺嗰個地區多年平均氣温嚟講），都有可能伴隨有好高嘅空氣濕度。呢個術語通常同地區相聯繫，所以一個喺相對較熱氣候嘅地區嚟講係正常嘅温度，對另一個通常喺較冷氣候嘅地區嚟講可能係熱浪。
熱浪球愛戰

《熱浪球愛戰》（英文：Beach Spike）係一套2011年港產片，由鄧東明導演；主要演員包括周秀娜、傅穎同Jessica C.等。呢套電影主要以沙灘排球賽為舞台。
熱泵

熱泵（heat pump）係指將熱能由涼啲嘅地方移去熱啲嘅地方嘅機械。
減數分裂

減數分裂（拉丁文：meiosis）係一種好特別嘅細胞分裂，會搞到染色體嘅數目減一半，變做單倍體細胞，每條染色體都係嚟自於佢嘅親本細胞（parent cell） 。呢個過程會發生喺所有用有性生殖嚟繁殖嘅細胞生物體入面，包括動物、植物、同埋真菌 。同有絲分裂唔同嘅係，減數分裂會做兩次分裂，分做四粒子細胞，而且子細胞同親本細胞嘅基因大多數都唔一樣，因為喺分裂嗰陣會互換（crossing over）。減數分裂同有絲分裂一樣有前期、前中期、中期、後期同埋末期嘅階段，但係由於會分裂兩次，所以夾埋有十個階段。
減重

減重（英文：weight loss）係一個同減肥唔同嘅概念，係指一個人嘅體重下降，可以係體液、體脂肪或脂肪組織減少，亦都可以係骨骼礦物質、肌肉、肌腱同其他結締組織減少。
減色法

減色法係指透過將唔同顏料或者染料溝埋一齊，而達致溝出另外嘅第啲色；喺光學嘅角度，將一隻顏料或者染料溝落第隻度，係令額外嘅色光被吸走，亦即係減去某啲波長嘅光，所以叫減色法。畫畫同印刷用嘅都係減色法。
有啲色用減色法會溝唔出，呢啲叫原色，通常講有三種，叫減色法三原色，喺視覺藝術傳統上叫紅黃藍，但係喺光學同印刷會準啲咁叫佢做青、桃紅同黃；三原色溝埋，理論上應該會吸走所有嘅色光，即係理論上應該係黑，但係因為顏料同染料都唔係純色，黑其實唔會溝得出。亦有畫家認為真嘅黑色畀人嘅感覺太死，唔鼓勵用黑色顏料，而係鼓勵用互補色對撞而溝出唔係純黑嘅黑色效果，亦有鼓勵用最少嘅顏料組合溝出心目中想要嘅色，避色用太多顏料令顏色變死，所以亦唔鼓勵下下用三原色溝色，而係盡量用現成嘅色。
因為黑色溝唔出，同其他原因，印刷用嘅其實唔係三原色，而係 CMYK 四種油墨，叫四色印刷，係印彩色嘅標準方法，不過雖然四色印刷係標準，喺某啲情況亦會用到其他嘅色嚟做減色，例如理想印刷一般都唔會用標準嘅四色油墨，或者彩通有好多四色以外嘅其他色油墨，又或者彩色噴墨打印機亦通常唔會淨係用四色，前者冇意圖溝任意色，但係後兩者嘅目的係要溝色準過四色印刷。
相對於減色法嘅係加色法。
減稅

減稅（粵拼：gaam2 seoi3；英文：tax break）係指好多國家地區嘅政府，都會容許納稅人以某啲方式減少自己要交嘅稅，例如政府想鼓勵啲人用多啲電動汽車，所以就俾買電動汽車嘅人有得減稅。
減稅呢家嘢會視乎國家地區而有異。
渚碧礁機場

渚碧礁機場（粵音：zyu2 bik1 ziu1 gei1 coeng4）係喺中國海南嘅一個機場，喺2016年嗰陣起好兼且開放畀人用嚟搭飛機。
減筆

減筆（Abbreviation）又叫縮寫、動作叫減短，係將字句縮短。佢多數係將原字或原句，抽啲部份出來而成。
牛皮沙街遊樂場

牛皮沙街遊樂場（英文：Ngau Pei Sha Street Playground）係香港一公園同遊樂場，喺沙田牛皮沙街，近愉翠苑，行政上歸沙田區。設施有硬地球場、籃球場、排球場同七人足球場。
牛皮膠紙

牛皮膠紙係種膠紙，上面有層聚乙烯，黏力比較強，又防水。以前嘅人係會用牛皮加膠漿用嚟將破爛嘅地方作修補，所以叫做牛皮膠紙。
牛牯墩

牛牯墩(英文：Ngau Kwu Tun)係香港荃灣一座山。呢座山因為荃灣新市鎮發展，要起荃灣官立工業中學而剷平東面山頂。間中學家下變咗馮漢柱敎育中心。佢西面山邊以前係三棟屋條圍村，家下係三棟屋博物館。座山西北面有天后廟，亦有三棟屋水井。
牛痘

牛痘係種主要惹牛嘅傳染病，患病嘅牛嘅皮膚會出疹，而人亦都有機會惹到。佢嘅病毒同天花病嘅病毒好似，但症狀輕好多，所以英國醫生詹納就發明用牛痘做疫苗同人接種去預防天花病。
牛皮癬

牛皮癬係免疫系統唔掂而引發嘅皮膚病，唔會傳染畀人，病人皮膚會有好大笪紅疹，面頭有一層層灰白色皮碎，所以又叫「銀屑病」。
牛筋

牛筋係牛嘅肌腱，亦係亞洲唔少地方嘅一種牛肉食材。
喺粵菜，牛筋通常同牛腩一齊炆，合稱「牛筋腩」。
牛牯嶂

牛牯嶂（粵拼：ngau4 gu2 zoeng3）係中國廣東嘅一座山，喺廣州增城同惠州龍門縣嘅交界。佢既係白水寨景區嘅最高峯，又係增城嘅最高峯。海拔1084.3m。

名
座山個樣似水牛而改成噉嘅名。

古仔
好耐好耐之前，太上老君條後生化成仙，趕班石牛跟住派潭墟條河行落去，到附近嘅空地搞座城。啲仙人到咗高陂頭時，見到有位女仔孭住孲𤘅子到河邊洗衫褲，就問佢有冇見到成班牛跟住條河落嚟。而女仔亂罯廿四話冇牛，就見到好多嚿石頭碌落嚟。話未講完，石牛停喺河入面唔喐重定咗喺派潭河。後嚟山上啲仙人都變嗮座山，好似座大青水牛牯噉。

概況
山體主要由燕山第四期嘅花崗岩再經過億萬年嘅風化、剝蝕、沖刷而形成。用肉眼直覺，牛牯兩「角」之間大概1.5km遠。南「角」由高約10米嘅三嚿垂直節理風化嘅石蛋並排組成。山頂嘅花崗岩波通過風化而形成嘅怪異石蛋同岩窿，山上啲石通過風化同坍塌而形成峭壁。東南邊係迎風坡，坡度好陡，除溝穀有好多大石蛋外，其它地方嘅山體幾乎光禿禿，其中有七嚿大石有「七仙姑巨石顯百縷」嘅古仔。西北邊係背風坡，坡度好緩，山體嘅岩層受冷縮熱脹唔平衡而形成球狀石比較多。尤其超過海拔900米地方，好多嚿大石上出現幾個或十幾個有序排列嘅金龜圓，喺南中國各省花崗岩嘅山體當中好少見。喺「南角」附近重見到似馬同龜等類似物嘅石蛋奇觀。

路線
目前凈得2條路線可以上山，兩個就係去到何大塘村嘅十字路口轉入樟洞坑村。
到咗樟洞坑村後再行去牛牯嶂電站嗰邊（半佬一定要經過一片蕉林同大籃球場），到咗大籃球場附近喺籃球場隔籬有條水泥路上山，之後要經過養殖場，到咗有條大水管同樓梯嘅位一直上去，到咗有水渠嘅舊屋之後跟住條大水管附近嘅水泥路上去（半佬一定要見到「七壇娘」嚿牌），去到有樓梯嘅分岔路附近要繼續跟住條水管下邊條樓梯上去，上到水泥馬路。
到咗樟洞坑村後再行嶂洞坑黃沙鱉水魚場方向條路一直行，中間經過一大堆桉樹林同爛地路，最後要見到附近條水管而駛入水泥馬路。
到水泥馬路之後一直行到豬兜水庫嘅水壩，（揸車人士要落車步行先至得）跟住水庫左邊條淺灘行，行到有一大堆石頭位之後有條路仔響度，入去繼續上山上到頂就係目的地。
牛牯塱山

牛牯塱山（英文：Ngau Kwu Long Shan），又叫牛牯膊（英文：Ngau Kwu Pok），係香港一座山，行政區域隸屬離島區，喺大嶼山婆髻山以南，大東山以北，海拔574米高。牛牯塱山沿脊有好多石堆，山勢陡峭，亦生有杜鵑花。
狂舞派

《狂舞派》（英文：The Way We Dance）係2013年上畫嘅香港電影，由顏卓靈、蔡瀚億、楊樂文主演，黃修平執導。
狂蟒之災2

《狂蟒之災2》係套美國電影，喺2004年上畫。
狂獸

《狂獸》（英文：The Brink），係2017年上畫嘅港產片，由張晉、余文樂、文詠珊、吳樾主演，李子俊執導。故仔用黑市黃金做題材。
狂盜之城

《狂盜之城》（The Town）係一部2010年嘅美國犯罪驚悚電影，由賓艾佛力執導，改編Chuck Hogan（英文：Chuck Hogan）嘅小說《Prince of Thieves》。主演係賓艾佛力、莉碧嘉荷爾、尊咸姆、謝洛美維拿。
狂舞派3

《狂舞派3》（英文：The Way We Keep Dancing），係2020年上畫嘅港產片，由顏卓靈、蔡瀚億、楊樂文、劉敬雯主演，黃修平執導。套戲雖然係《狂舞派》嘅續集，但故仔同角色都同上一輯冇任何關係，而跳咗無用到嘅名《狂舞派2》就成為呢套戲嘅「戲中戲」。
香港上畫日期原定係2020年12月24號，受武漢肺炎香港疫情引致戲院停業影響，實際上畫日期係2021年2月18號。
牧月2號

牧月2號（法文：2 Prairial），亦叫萱草日（法文：Hémérocalle），係法國共和曆入面每年嘅第242日，離年尾重有123日（閏年124日）。
牧月7號

牧月7號（法文：7 Prairial），亦叫燕麥草日（法文：Fromental），係法國共和曆入面每年嘅第247日，離年尾重有118日（閏年119日）。
牧月29號

牧月29號（法文：29 Prairial），亦叫芍藥日（法文：Pivoine），係法國共和曆入面每年嘅第269日，離年尾重有96日（閏年97日）。